Ar Gemene

**Ar Gemene** a zo ur gumun eus Breizh e departamant ar Mor-Bihan. Pennlec'h kanton ar Gemene e oa betek 2015.
## Douaroniezh
* War lez ar stêr Skorf emañ ar Gemene.
## Dezougen
* War al linenn hent-houarn Pondi Mêlann e oa ar Gemene. Ur mirlec'h dafar hent-houarn a oa er gumun.
## Anv
* Dauzat ha Rostaing(1963-1978) : "**Kemenet-Guégant**, 1160; hen-brezhoneg *kemenet*, dalc'h, gounidigezh, eus al c*ommendare* (J. Loth);  **Guégant**, anv den"
* Erwan Vallerie (1995) : **Guemenet**  ? 1516.
## Ardamezioù
* *Palefarzhet : ouzh 1 en gul e nav mailhenn en aour ; ouzh 2 en erminoù ; ouzh 3 geotet e dreustell gommek en glazur ; ouzh 4 en gul e groaz koñchek en aour.*
## Istor
### [[Dispac'h Gall]]
* Melestradurezh: krouet e voe kumun ar Gemene e 1790; gant al lezenn eus an 23 a viz Eost 1790 e voe lakaet ar Gemene ur c'hanton, hini ar Gemene, gant teir c'humun: Ar Gemene, Lokmac'hloù ha Persken; e distrig Pondi e oa. Miret ha brasaet e voe Kanton ar Gemene e 1801 gant lezenn an *8 pluviôse an IX* (28 a viz Genver 1801), dezhi an titl *loi portant réduction du nombre de justices de paix*. Lakaet e oa bet ar Gemene en Arondisamant Pondi bet krouet e 1800.
### 
#### [[Brezel-bed kentañ]]
* 111 gwaz eus ar gumun a gollas o buhez abalamour d'ar brezel, da lavaret eo 5,32 % eus he foblañs e 1911.
#### [[Eil Brezel-bed]]
* D'an 19 a viz Even 1940 e tegouezhas al lu alaman er Gemene.
* Ar maer, Eugène Raude, a voe dizorniet gant prefed ar Mor-Bihan d'ar 25 a viz Gouhere 1942 peogwir e oa frañmason.
* D’an 30 a viz Du 1943 e voe taget an archerdi gant tud eus ar Rezistañs ha kemeret ar pistolennoù gante.
* Er skol *Santez-Anna* e voe toullbac'het tud ag ar Rezistañs gant an Alamaned.

ArGemeneSalahaLilianeSegal.jpg|Plakenn Sala ha Liliane Segal ouzh monumant ar re varv.

* Div Yuzevez, ur plac'hig, Liliane Segal hag he mamm, Sala Segal, a voe serret gant an Alamaned d'ar 4 a viz Genver 1944; kuitaet o doa Pariz evit mont d'an Oriant, met dav oa bet dezhe dilojañ eus an Oriant abalamour d'ar bombezadegoù e miz C'hwevrer 1943 evit klask repu e Ploue da gentañ hag er Gemene da c'houde. E penn-kentañ miz C'hwevrer 1944 e chomjont e-pad un nebeud deizioù e kamp Drancy a-raok bout kaset, evel pemp Yuzev arall bet tapet en departamant er memes devezh, da Auschwitz d'an 10 a viz C'hwevrer gant ar steudad niverenn 68; eno e voent drouklazhet; 
* Ti-post, 1944: d'ar 7 a viz Ebrel e voe tapet 153 923,60 Lur en ti-post ha 315 000 Lur e ti an tailhoù gant tud eus ar Rezistañs, ha 280 528,90 Lur en ti-post d'an 23 a viz Mae.
* Ar Gemene a voe dieubet d'ar 4 a viz Eost 1944.

* 20 den eus ar gumun a voe fuzuilhet, marvet er strouezheg pe er c'hampoù-bac'h; d'an 23 a viz Mae 1945 e voe kavet korfoù marv pevar anezhe e-tal gwikadell Porzh-Loeiz.
* Fuzuilhet e voe ur gwaz ag ar gumun e Kernevez-Zinzeg e Berne, d'ar 16 a viz Gouhere 1944 abalamour d'e berzh er Rezistañs.
* Mervel a reas 32 zen abalamour d'ar brezel.

#### Brezelioù didrevadennañ
##### [[Brezel Indez-Sina]]
* Ur gwaz a varvas.
## Monumantoù ha traoù heverk

Porte des Rohans Guéméné.JPG|Porzh ar Roc'haned.
ArGemeneTiarBreujoù.jpg|Ti ar Breujoù.
ArGemeneMonumantarrevarv.jpg|Monumant ar re varv.

## Emdroadur ar boblañs abaoe 1962

## Melestradurezh

## Brezhoneg
* Ar Brezoneg er Skol, 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.
* D'ar 16 a viz Kerzu 2014 e oa bet votet ar garta Ya d'ar brezhoneg gant kuzul-kêr ar gumun.
## Tud
### Tud bet ganet eno
* Pierre Le Bigault, marc'hhouarnour a vicher, e 1959.
* Hubert Graignic, marc'hhouarnour a vicher, e 1957.
* Joseph Loth, yezhoniour ar brezhoneg hag ar yezhoù keltiek, 27 a viz Kerzu 1847.
### Ardamezeg ar familhoù

## Gevelliñ
## Levrlennadur
## Liammoù diavaez
* ar Gemene war lec'hienn Geobreizh
## Daveoù ha notennoù